চুনারুঘাট প্রতিনিধি ॥ চুনারুঘাট উপজেলার সাটিয়াজুরী ইউনিয়নের এক রাতে দুই প্রবাসীর বাড়িতে ডাকাতি ঘটনার রেশ কাটতে না কাটতে একই উপজেলা মিরাশী ইউনিয়নের ভোলারজুম গ্রামের খলিফা বাড়ির কুয়েত প্রবাসী আব্দুল মন্নানের বাড়িতে ডাকাতির ঘটনা ঘটেছে। শুক্রবার দিবাগত গভীর রাতে এ ঘটনাটি ঘটেছে। জানা যায়, ওই রাতে একদল ডাকাত আব্দুল মন্নানের বাড়িতে হানা দেয়। ডাকাতরা ঘরের গ্রিল ভেঙ্গে ভেতরে প্রবেশ করে গৃহকর্তাসহ পরিবারের সবাইকে অস্ত্রের মুখে জিম্মি করে হাত-পা বেধে ফেলে। পরে ডাকাতরা ঘর তল্লাশি করে স্বর্ণালঙ্কার, মোবাইল, নগদ টাকাসহ কয়েক লাখ টাকার মালামাল লুটে নিয়ে যায়।